Foto: Politico AQSh prezidenti Donald Tramp CNN telekanalining Oq uydagi jurnalistlar qabulini boykot qilishiga shunday chora bilan javob berishga chaqirdi. Avvalroq CNN telekompaniyasi Oq uyda Christmas bayrami munosabati bilan an’anaviy jurnalistlar qabulida ishtirok etmasligini ma’lum qilgan edi. Telekanal Trampga nisbatan noroziligini shu tarzda ifodalashga qaror qilgan. "Ajoyib, biz soxta xabarlar CNN kanalini boykot qilamiz. Ular bilan hamkorlik qilish – bu vaqtni behuda sovurishdir!", — deb yozdi Tramp Oq uy matbuot kotibi Sara Sandersning Twitter sahifasida qoldirgan izohiga javob berar ekan. Sanders "Christmas erta kelmoqda! Nihoyat, CNN telekanalidan yaxshi yangilik", deb yozgan edi. Oq uyda OAV vakillarining qabuli 1 dekabr kuni bo‘lib o‘tadi.